 Wasiirkii hore ee Wasaradda Warfaafinta Somaliland Cismaan Cabdilaahi Saxardiid Cadaani,oo u waramay Wargeyska Geeska Afrika ayaa sidoo kale ka hadlay aragtidiisa ku waajahan Haamaha shidaalka iyo amaanka Madaarka Hargeysa ee uu Madaxweynuhu dib ugu soo celiyey gacanta Dawladda iyo qodobo kale, waxaanu ugu horeyn uu yidhi isagoo ka hadlaya Haamaha ShidaalkaRunta marka loo wada hadlo waxaan u arkaa inay arin saxa ah ay tahay in Haamaha Shidaalka Dawladdu la wareegto, inkasta oo aynu islahayn kordhiya baayac mushtarka, ayaa haddana Shirkadii lagu wareejiyey Haamaha waxay keeneen shidaal xun, waliba inagoo dagaal ku jirna, Shidaalka iyo Haamaheena aynu gaarka u leenahay, waxay ka mid yahay amaanka dalka, waana muhiim in mar walba Dawladdu Haamaha Shidaalka gacanta ku hayso, oo aynu leenahay Shidaal kayd ah, oo haddii ay maanta wax inagu yimaadaan oo ay Dawladdu gacanta ku hayso Haamaha, loogu talago qaranka difaaciisa, iyo wixii si kadis iyo deg deg ah ku iymaada in loo helo Shidaal gaar ah, markaas aad iyo aad bay u fiican tahay in Dawladdu gacanta ku hayso Shidaalka. 